康翠臺係私人機構參建居屋計劃嘅屋苑，環境清靜，距離柴灣站只係行5分鐘，部份單位可以睇到海景。地皮由新世界發展喺1985年起好，同埋由富城集團管理。初時喺柴灣新區計劃起10座30層嘅私人住宅，但因為考慮到當時嘅經濟情況，再加上政府推行緊私人參建居屋計劃，發展商向政府更改圖則，康翠臺改做居屋屋苑，同埋由10棟減到7棟，其餘三棟就改為另一個同期起好嘅居屋屋苑樂翠臺，但康翠臺亦係區裏面最大型嘅居屋屋苑之一。